Die wêreld in foto’s – 18 Augustus 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie bied die Joodse museum in Berlyn, Duitsland, ŉ uitstalling aan van waardevolle artikels waarop tydens die Tweede Wêreldoorlog beslag gelê is asook ŉ versameling wetgewing en regulasies wat die lewe van Jode aan bande gelê het. Dié items is deel van die nuwe uitstalling, “Joodse lewe in Duitsland: Verlede en hede”, in dié museum. ŉ Uitstalling as deel van die “Joodse lewe in Duitsland: Verlede en hede”. Dié uitstalling open op 23 Augustus. (Foto: Michael Sohn, AP) Een van die vertrekke in die Joodse museum in Berlyn wat ingerig is vir die uitstalling “Joodse lewe in Duitsland: Verlede en hede”. (Foto: Michael Sohn, AP) ŉ Vertrek in die Joodse museum in Berlyn, Duitsland. (Foto: Michael Sohn, AP) ŉ Versameling van 962 wette en regulasies wat gemik was op Jode word in die Katastrofe-kamer van die Joodse museum in Berlyn, Duitsland, vertoon. (Foto: Michael Sohn, AP) Dié Joodse wetboekrol (tora) is deel van die uitstalling in die Joodse museum. (Foto: Michael Sohn, AP)